ИЗБОРНОМ ВЕЋУ

ФИЛОЗОФСКОГ ФАКУЛТЕТА УНИВЕРЗИТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА**

Др Јелена Петковић је постигла запажене резултате на пољу научног и истраживачког рада из области за коју се бира, што потврђује број објављених научних радова, учешће у реализацији научних пројеката и квалитет научно-истраживачких достигнућа. Након претходног избора учествовала је на осам међународних и домаћих научних скупова и конференција, као и на трибинама, предавањима по позиву, промоцијама књига и јавним дискусијама. Такође, самостално или у коауторству је објавила 13 научних радова у часописима и зборницима како домаћег тако и међународног карактера и то: једну монографију националног значаја (М42); два рада у националним часописима међународног значаја (М24); три рада у врхунском часопису националног значаја (М51); један рад у тематском зборнику водећег националног значаја (М44); два рада у истакнутом националном часопису (М52); један рад у тематском зборнику националног значаја (М45); једно саопштење са међународног скупа штампано у целини (М33); два рада у националним часописима (М53). Такође, публиковала је и шест саопштења са међународних скупова који су објављени у изводу (М34) и два приказа књига у врхунском часопису националног значаја (М51).

Научни радови кандидаткиње др Јелене Петковић су првенствено из области социологије културе и социологије града (области за које се бира), али и из других социолошких дисциплина. Објављени радови односе се на проблеме културног развоја савремених друштава, баве се питањем мултикултуралности, културног идентитета и националних разноликости, културне политике и културног наслеђа, као и карактеристикама културне партиципације становништва Града Ниша. Такође, значајни су њени научни резултати из области социологије и урбаног планирања, истраживања грађанског активизма у контексту дигиталне културе, као и анализа социоурбаних аспеката пандемијске кризе у Србији. Радови су теоријски и методолошки утемељени, тематски усмерени на значајне проблеме развоја савременог друштва, засновани на праћењу савремених теоријских и емпиријских истраживања из наведених области.

Др Јелена Петковић је активно учествовала као истраживач у реализацији следећих научноистраживачких пројеката: *Традиција, модернизација и национални идентитет у Србији и на Балкану у процесу европских интеграција* (179074), који је финансирало Министарство за науку и технолошки развој Републике Србије и реализовао Центар за социолошка истраживања Филозофског факултета у Нишу у периоду од 2011. до 2020. године; *Европско друштвено истраживање Србија* – девети талас, у оквиру националног огранка Европског друштвеног истраживања (*European Social Survey - ESS*)који су финансирали ПЕРФОРМ и Министарство просвете, науке и технолошког развоја Републике Србије (2017–2019); *Отворена учионица,* чији је носилац био Филозофски факултет у Нишу а финансијер Градска управа Града Ниша, Секретаријат за културу и информисање (2017); интерни пројекат Филозофског факултета у Нишу и Департмана за социологију под називом *Корак ка професионализацији социологије: анализа потреба за професијом* (2018–2019), као и *Корак ка професионализацији социологије 2: анализа потреба за професијом* (2019–2020).

На основу свега, као и података наведених у Извештају комисије, а у складу са Ближим критеријумима за избор у звање, Веће Департмана за социологију предлаже Изборном већу Филозофског факултета да усвоји **позитивну оцену** резултата научног и истраживачког рада које је постигла др Јелена Петковић, кандидаткиња за избор у звање *ванредни професор* за ужу научну област Социологија (*Социологија културе* и *Социологија града*).

Ниш, 28.2.2021. Управник Департмана за социологију

Проф. др Бранислав Стевановић

ИЗБОРНОМ ВЕЋУ

ФИЛОЗОФСКОГ ФАКУЛТЕТА УНИВЕРЗИТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Др Јелена Петковић је учествовала у различитим активностима у унапређивању и развоју наставе на Филозофском факултету у Нишу:

* израда курикулима, осавремењивање постојећих и увођење нових предмета на Основним, Мастер и Докторским студијама социологије;
* припрема материјала за акредитацију Основних и Мастер академских студија социологије (Културолошки модул и Социолог у социјалној заштити);
* члан комисија за пријемне испите на Мастер и Докторским студијама социологије;
* успешно извођење наставе на свим нивоима студија социологије.

Од бројних активности које су важне за ширу академску заједницу, издвајају се следеће:

* члан редакције часописа *Годишњак за социологију* који издаје Филозофски факултет у Нишу (ISSN 1451-9739) од 2010. до 2019;
* члан *Српског социолошког друштва* од 2010. године;
* члан *Наставно-научног већа* Филозофског факултета Универзитета у Нишу од 2016. године;
* члан комисија на Регионалном и Републичком такмичењу ученика средњих школа из социологије 2019. године у организацији Српског социолошког друштва;
* руководилац Промо тима Департамана за социологију Филозофског факултета Универзитета у Нишу школске 2018/2019. године и учесник у различитим активностима тимовима за промоцију Филозофског факултета и Департмана за социологију од 2010. године;
* рецензент радова за научне часописе *Теме, Годишњак за социологију, Media Studies and Applied Ethics, Društvene i humanističke studije DHS,* као и за зборник радова санаучног скупа *Балкан арт форум* (БАРТФ) 2017. под називом *Уметност и култура данас*: *ументичко наслеђе, савремено стваралаштво и образовање укуса;*
* подржавање ваннаставних академских активности студенатау оквируЕдукативног сектора удружења „Омладински прогресивни тим удруживања младих – ОПТИМ-УМ“ (2019);
* члан организационих и програмских одбора научних скупова организованих од стране Српског социолошког друштва и Центра за социолошка истраживања Филозофског факултета у Нишу;
* на позив ЕУ инфо кутка из Ниша, одржала три академска предавања намењена широј јавности: у Нишу (2018), Зајечару (2019) и Лесковцу (2019).

Имајући у виду наведене активности, Веће Департмана за социологију предлаже Изборном већу Филозофског факултета у Нишу да усвоји **позитивну оцену** резултата које је постигла др Јелена Петковић, кандидаткиња за избор у звање *ванредни професор* за ужу научну област Социологија (*Социологија културе* и *Социологија града*), у развоју наставе и развоју других делатности високошколске установе.

Ниш, 28.2.2021. Управник Департмана за социологију

Проф. др Бранислав Стевановић

ИЗБОРНОМ ВЕЋУ

ФИЛОЗОФСКОГ ФАКУЛТЕТА УНИВЕРЗИТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА**

Др Јелена Петковић је у току своје професионалне каријере остварила значајне резултате у педагошком раду и испољила способност за наставну делатност. Од октобра 2010. године радила је као асистент, а од јула 2016. године ради као доцент на Департману за социологију Филозофског факултета Универзитета у Нишу. Показала је велику заинтересованост за рад са студентима и успешно је реализовала наставу на предметима за које је бирана и ангажована. Одговорно је извршавала све радне обавезе и показала посвећеност у раду са студентима, подстицала активност студената у настави и примењивала савремене наставне технологије.

Др Јелена Петковић реализује наставу (предавања и вежбе) из следећих предмета: *Социологија културе, Културологија, Социокултурна антропологија, Кич култура, Социологија филмске комуникације, Европски град, Социјална екологија* (Основне академске студије социологије); *Култура и друштво*, *Културна политика* и *Поп и рок култура* (Мастер академске студије социологије – Културолошки и Научноистраживачки модул); *Социологија интеркултурне комуникациј*е (Мастер академске студије социолог у социјалној заштити); *Социологија села и градa* (Докторскe академскe студијe социологије, заједно са проф. др Сузаном Марковић Крстић и доц. др Јеленом Божиловић); *Социокултурна антропологија* (Основнe академскe студијe психологије). Држи предавања из предмета *Социологија масовних комуникација* на Основним академским студијама новинарства и Основним академским студијама комуницирања и односа са јавношћу. Такође, на Основним академским студијама социологије држала је вежбе (2010-2016), а затим и предавања (2016-2019) из предмета *Социологија града.* У оквиру поменутих предмета настава се реализује на принципима интерактивности и кроз истраживачки рад студената.

Током своје педагошке каријере др Јелена Петковић је остварила веома успешну сарадњу са студентима, што потврђује и студентска евалуација, где је константно добијала високе оцене. У настави користи савремену уџбеничку и ширу литературу и перманентно се усавршава.

На основу свега наведеног, Департман за социологију предлаже Изборном већу Филозофског факултета у Нишу да усвоји **позитивну оцену** резултата педагошког рада др Јелене Петковић, кандидата за избор у звање *ванредни професор* за ужу научну област Социологија (*Социологија културе* и *Социологија града*).

Ниш, 28.2.2021.

Управник Департмана за социологију

Проф. др Бранислав Стевановић

ИЗБОРНОМ ВЕЋУ

ФИЛОЗОФСКОГ ФАКУЛТЕТА УНИВЕРЗИТЕТА У НИШУ

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Др Јелена Петковић је у периоду након претходног избора (од 2016. године) остварила следеће резултате у обезбеђивању научно-наставног подмлатка:

**Члан комисије за оцену и одбрану докторске дисертације**: „Социолошки аспекти стваралаштва и рецепције на примеру европских неоавангардних уметности: Италија и Француска“, кандидат Борис Илић (именована као члан Комисије одлуком Научно-стручног већа за друштвено-хуманистичке науке Универзитета у Нишу, број 8/18-01-001/19-020 од 25.1.2019. године). Датум одбране: 19.6.2019.

**Члан Комисије за оцену научне заснованости тема докторских дисертација: (1)** „(Де)конструкција колективног идентитета на Косову и Метохији“, кандидаткиња Снежана Попић (именована као члан Комисије одлуком Научно-стручног већа за друштвено-хуманистичке науке Универзитета у Нишу, број 8/18-01-005/19-054 од 28.6.2019. године); (2) „Социолошки аспекти стваралаштва и рецепције на примеру европских неоавангардних уметности: Италија и Француска“, кандидат Борис Илић (именована као члан Комисије одлуком Научно-стручног већа за друштвено-хуманистичке науке Универзитета у Нишу, број 8/18-01-005/17-029 од 15.9.2017. године).

**Ментор у изради мастер рада:** „Политичка и економска инструментализација културног наслеђа у Републици Србији“, кандидат Стефан Мутавџић, студент Мастер академских студија социологије (израда мастер рада је у току).

**Члан комисије за оцену и одбрану магистарског рада:** „Реални домети и утопијски хоризонти социокултурне глобализације“, кандидат Богдан Ђуровић (именована као члан Комисије одлуком Наставно-научног већа Филозофског факултета у Нишу, број 288/1-6-2-01 од 21.9.2016.). Датум одбране: 16.9.2016.

**Члан комисије за оцену и одбрану мастер рада:** „Слободно време старијих људи у сеоским и градским насељима“, кандидаткиња Катарина Димитријевић. Датум одбране: 21.11.2018.

**Члан комисије за одбрану дипломских радова**: (1) „Социодемографске карактеристике становништва општине Алексинац“, кандидат Никола Панчић, датум одбране: 6.5.2016.; (2) „Друштвено ангажовани филм: југословенски црни талас“, кандидат Немања Петровић, датум одбране: 9.9.2016.; (3) „Друштвена критика у филмском надреализму Луиса Буњуела“, кандидаткиња Маргита Наумов, датум одбране: 26.9.2016.; (4) „Социјална дистанца, ауто и хетеростереотипи ромске националне мањине у Пироту“, кандидаткиња Снежана Бранковић, датум одбране: 4.7.2018.; (5) „Социодемографске карактеристике и квалитет живота становништва сремског села Вишњићева“, кандидаткиња Валентина Стаменов; Датум одбране: 7.7.2017.; (6) „Поткултура скејтера у савременој Србији“, кандидат Иван Динић, датум одбране: 29.9.2017.

**Учешће у комисијама за избор наставника и сарадника:** Члан Комисије за писање извештаја о пријављеним учесницима на конкурсу за избор једног наставника у звање *доцент* за ужу научну област Социологија (Модерне социјалне тероије и Социологија града) на Филозофском факултету у Нишу (именована као члан Комисије одлуком Научно-стручног већа за друштвено-хуманистичке науке Универзитета у Нишу, број 8/18-01-008/18-044 од 13.11.2018. године). Датум објављивања конкурса: 26.9.2018.

С обзиром на овакав допринос у погледу обезбеђивања научно-наставног подмлатка, Департман за социологију предлаже Изборном већу Филозофског факултета у Нишу да усвоји **позитивну оцену** резултата које је постигла др Јелена Петковић, кандидат за избор у звање *ванредни професор* за ужу научну област Социологија (*Социологија културе* и *Социологија града*).

Ниш, 28.2.2021. Управник Департмана за социологију

Проф. др Бранислав Стевановић